**CUPRA v Manchestru odpira prvi salon City Garage v Združenem kraljestvu in krepi prisotnost na enem svojih največjih trgov**

* **Z novimi prostori, ki se nahajajo na strateški lokaciji na trgu St Ann's Square v središču Manchestra, CUPRA krepi prisotnost v Združenem kraljestvu, svojem tretjem največjem trgu**
* **Manchestrski salon City Garage združuje sodobno estetiko in lokalne vplive ter tako ustvarja prostor, ki ga zaznamujejo ustvarjalnost, kultura in skupnost**
* **Z otvoritvijo CUPRA utrjuje svoj položaj v Združenem kraljestvu, kjer je v prvem četrtletju leta 2025 zabeležila več kot 10.000 registriranih vozil**

Manchester, 1. 7. 2025–CUPRA z odprtjem 12. salona CUPRA City Garage v živahnem središču Manchestra nadaljuje svoj svetovni pohod. Novi salon se nahaja na trgu St Ann's Square, zaščitenem območju, kjer je tudi gledališče Royal Exchange Theatre, in je prvi salon City Garage v Združenem kraljestvu.

**»CUPRA še naprej odločno osvaja Združeno kraljestvo, naš tretji največji svetovni trg,«** je dejal Sven Schuwirth, izvršni podpredsednik za prodajo, trženje in poprodajo pri znamki CUPRA. **»Odprtje salona CUPRA City Garage v Manchestru je pomemben mejnik v naši globalizacijski strategiji – kraj, kjer lahko naša skupnost v Združenem kraljestvu tke medsebojne vezi, doživi znamko in je del naše poti. Za znamko CUPRA je to začetek novega vznemirljivega poglavja na enem naših strateško najpomembnejših trgov.«**

Salon Manchester City Garage sodobno estetiko združuje z lokalnimi vplivi in v dveh nadstropjih ustvarja ekskluziven prostor, v katerem se prepletajo moč, dizajn in življenjski slog. Na tej novi lokaciji za druženje so na ogled najnovejši modeli CUPRA, obiskovalci pa imajo možnost, da se v okviru programa »Counter Culture« udeležijo različnih dogodkov, wellness razvajanj in ekskluzivnih srečanj. Umetnik Chris Princic, ki ustvarja stenske poslikave, je po navdihu urbane identitete mesta in njegove izrazite kulture, tako kot v salonih CUPRA City Garage v Sydneyju, Madridu in na Dunaju, s svojim ekspresivnim umetniškim delom odločilno prispeval h končni podobi.

**»Manchester, ki je znan po svoji ustvarjalnosti in uporniškem duhu, odraža DNK znamke CUPRA: dinamičnost, drznost in premikanje meja,«** je dejal Marcus Gossen, generalni direktor CUPRA UK. **»V tem salonu CUPRA City Garage želimo ponuditi najboljše, kar ponuja Manchester – njegovo gastronomijo, glasbo, umetnost in kulturo. Nedvomno bo postal novo priljubljeno mesto za druženje, kjer bodo obiskovalci lahko odkrivali našo znamko in se udeležili edinstvenih dogodkov.«**

Otvoritve so se udeležili Sven Schuwirth, Marcus Gossen, Cécilia Taïeb, globalna vodja komunikacij pri znamki CUPRA, in Andy Windsor, izvršni direktor Want Studios. Na okrogli mizi, ki jo je vodila radijska voditeljica Victoria Jane, so razpravljali o povezavi med Manchestrom, znamko CUPRA in oblikovanjem.

CUPRA City Garage v Manchestru bo veliko več kot le prodajni salon. Zasnovan je kot prostor, v katerem se prepletajo ustvarjalnost, kultura in skupnost. Nahaja se v središču mesta in obiskovalce vabi na druženje ob pijači po službi in kulturnih dogodkih. Prizorišče si z izbranimi dogodki, živo glasbo in umetniškimi razstavami, ki v središče postavljajo dela lokalnih umetnikov v vzponu, prizadeva zajeti in proslaviti edinstveno manchestrsko subkulturo.

**Izjemen uspeh v Združenem kraljestvu**

Združeno kraljestvo je bilo ključnega pomena za rast znamke v prvem četrtletju leta 2025, saj je bilo med januarjem in marcem zabeleženih več kot 10.000 registracij, kar predstavlja 44-odstotno povečanje v primerjavi z enakim obdobjem lani. To je prispevalo k rekordnemu številu 78.000 vozil, ki so bila dobavljena po vsem svetu v prvih treh mesecih letošnjega leta, kar je najboljše prvo četrtletje znamke doslej.

Manchester se tako pridružuje globalni mreži salonov CUPRA City Garage v znamenitih mestih, kot so Mexico City, Milano, Sydney in Istanbul. Najnovejša pridobitev v Manchestru bo drzno odražala identiteto znamke, obenem pa bo duh Barcelone ponesla v eno najbolj naprednih in inovativnih mest v Združenem kraljestvu.

Otvoritev salona je potekala le nekaj tednov pred naslednjo dirko Formule E v Londonu, na kateri bo CUPRA Kiro Formula E tekmovala v okviru zavezanosti znamke povsem električnemu motošportu. Ob najambicioznejši produktni ofenzivi doslej ne kaže, da bi se dinamičen vzpon znamke v Združenem kraljestvu upočasnjeval, saj CUPRA še naprej utrjuje svoj položaj ene najhitreje rastočih avtomobilskih znamk v Evropi.

**Spremembe potrebujejo gonilno silo** in **CUPRA** verjame, da pravi napredek dosežemo z radikalnimi premiki, z nasprotovanjem pričakovanjem in izpodbijanjem ustaljenih norm. Kot pospeševalka ustvarjalnosti in pobudnica sprememb znamka že od ustanovitve leta 2018 spreminja avtomobilsko industrijo.

V samo sedmih letih je CUPRA predstavila sedem modelov in po svetu prodala več kot 800.000 vozil. Vsak njen model je izjemno izrazen, oblikovno dovršen in zmogljiv. Njena popolna modelna paleta vključuje CUPRA Ateco, prvo vozilo z oznako CUPRA; CUPRA Leona, prenovljenega in izboljšanega kot samostojni model znamke; CUPRA Formentorja, prvi model, ki ga je znamka razvila povsem samostojno in je do danes najbolje prodajano vozilo družbe; CUPRA Borna, prvo vozilo znamke s popolnoma električnim pogonom; CUPRA Tavascana, povsem električno vozilo SUV coupé; in CUPRA Terramarja, športnega SUV-ja znamke. Leta 2026 se bo ponudbi pridružil še CUPRA Raval, radikalna interpretacija električnega mestnega vozila.

CUPRA je več kot le vozilo. Je prepričanje. Skupnost CUPRA sestavljajo ambasadorji, ki se upirajo ustaljenim normam in premikajo meje, kjer se drugi ustavijo. Med njimi so najuspešnejši španski olimpijec Saúl Craviotto, filmski režiser J.A. Bayona, nemški vratar Marc ter Stegen in dvakratna dobitnica zlate žoge ter nagrade FIFA za najboljšo igralko Alexia Putellas. Znamka CUPRA, ki je predana spodbujanju čustev na cesti in zunaj nje, je tudi uradni avtomobilski in mobilnostni partner FC Barcelone, glavni sponzor turnirja Premier Padel in ponosna udeleženka formule E z moštvom Kiro Race Co.

[www.cupraofficial.com](http://www.cupraofficial.com/)

|  |  |  |
| --- | --- | --- |
| Helena Mariscal de GanteVodja oddelka za strateško komuniciranje in ugledhelena.mariscal@seat.es <http://seat-mediacenter.com> |   | Owen ProwelOddelek za strateško komuniciranje in ugled T: +34 683 157 186owen.prowel@seat.es  |

PORSCHE SLOVENIJA d.o.o.

Metka Bokal

Odnosi z mediji SEAT &CUPRA

T: +386 1 5825 280

metka.bokal@porsche.si

Edvard Andrej Strajnar

Direktor znamk SEAT&CUPRA

M: +386 41 371 501

edo.strajnar@porsche.si

 [www.cupraofficial.si](http://www.cupraofficial.si)